દુનિયાની ત્રીજા ક્રમની ખેલાડી પીવી સિંધુ ડેનમાર્ક ઓપનના પહેલા રાઉન્ડમાં જ હારીને ફેંકાઇ ગઇ હતી. તેની નજર આ દુ:સ્વપ્ન ભૂલીને ફ્રેંચ ઓપનમાં શાનદાર દેખાવ કરવા પર રહેશે. પુરુષ વિભાગમાં શ્રીકાંત ઉપરાંત સાઇ પ્રણિત અને સમીર વર્મા પણ ભારતનો પડકાર રજૂ કરશે. જ્યારે અશ્વિની પોનપ્પા અને સાત્વિક સાઇરાજ મિકસ ડબલ્સમાં રમશે. ફ્રેંચ ઓપન વર્લ્ડ ટૂર 750 ટૂર્નામેન્ટમાં મહિલા વિભાગમાં તાઇ જૂ અને પુરુષ વિભાગમાં કેંતો મોમોતા ખિતાબના પ્રબળ દાવેદાર મનાઇ રહયા છે. આ સિવાય કેરોલિના મારિન અને સિંધુ પણ દાવેદાર છે.